**Anexa 19\_Studiu de oportunitate** *-* **model recomandat**

Pentru Studiul de oportunitate nu se impune un model-cadru obligatoriu a fi respectat prin prezentul ghid, însă în elaborarea acestui document se vor avea în vedere următoarele aspecte, ce vor face obiectul evaluării calitative a proiectului:

1. **Date generale**

Se vor completa datele generale privind denumirea obiectivului de investiţii, localizarea, beneficiarul investiţiei, elaboratorul studiului etc.

1. **Situația existentă relevantă pentru investițiile propuse prin proiect**

Se vor completa caracteristicile infrastructurii folosite de mijloacele de transport, condiţii de garare, traseele utilizate, analiza facilităţilor de întreţinere necesare, situaţia componentelor sistemelor de managementul traficului, de e-ticketing, etc.

1. **Necesitatea şi oportunitatea investiției**

Se vor detalia problemele/nevoile specifice cărora le va răspunde proiectul, în corelare cu prioritățile stabilite în PMUD și scenariul recomandat în PMUD și în studiul de trafic, dacă este cazul.

1. **Scenariile tehnico-economice**

Se vor prezenta și detalia următoarele informații:

1. Cel puțin două scenarii tehnico-economice prin care obiectivele proiectului de investiţii pot fi atinse;
2. O comparaţie a scenariilor identificate, din punct de vedere tehnic și economic;
3. Avantajele soluţiei recomandate.
4. **Soluția recomandată**

Se va completa cu descrierea funcţională şi tehnologică a soluției recomandate.

1. **Numărul şi capacitatea mijloacelor de transport** – dacă este cazul

Se vor justifica numărul și capacitatea vehiculelor/echipamentelor de transport, luând în calcul:

1. obiectivele de atins din PMUD;
2. parametrii şi durata de viaţă remanentă a echipamentelor/mijloacelor de transport deja aflate în operare;
3. fluxurile actuale şi prognozate de pasageri de pe rutele vizate - pasageri pe oră şi sens la ora de vârf şi cererea maximă de vehicule într-o zi de lucru tipică – CMZL.
4. **Caracteristicile și specificaţiile tehnice ale echipamentelor/mijloacelor de transport**

Se vor detalia caracteristicile și specificaţiile tehnice ale mijloacelor de transport/sistemelor/echipamentelor, respectiv activelor corporale și necorporale care vor fi achiziţionate, în corelare cu:

1. nevoile identificate în Studiul de oportunitate cărora le răspunde proiectul, pornind de la analiza situației existente și în corelare cu scenariul recomandat din PMUD;
2. eventualele limitări tehnice/operaționale sau cerințe funcționale existente sau viitoare care conduc la anumite constrângeri asupra caracteristicilor și specificațiilor tehnice ale activelor corporale și necorporale;
3. necesitatea de a asigura condiții de accesibilitate, siguranță și confort pentru toate categoriile de pasageri, și în special pentru persoanele cu dizabilități, persoanele în vârstă și persoanele care utilizează/manevrează cărucioare pentru copii sau scaune cu rotile. Condițiile de siguranță se vor detalia în contextul conceptului road-safety – siguranță rutieră.

Se va ţine cont de faptul că orice constrângeri asupra specificaţiilor tehnice trebuie să derive din limitări tehnice sau operaţionale. Exemple: lungimea peroanelor de tramvai, raza orizontală minimă a liniei de tramvai sau a traseului, declivitatea maximă pe infrastructura rutieră deservită, specificaţiile posturilor de întreţinere din depou, echipamentele sistemelor de transport inteligente aflate deja în proprietatea solicitantului sau din cerinţe funcţionale temeinic justificate.

1. **Măsura în care mijloacele de transport propuse contribuie la îndeplinirea obiectivului proiectului** - se aplică doar studiilor de oportunitate care propun achiziții de mijloace de transport

Se va justifica modul în care soluția recomandată contribuie la îndeplinirea obiectivului proiectului - creșterea capacității, calității și atractivității transportului public de călători, precum și a modurilor de transport prietenoase cu mediul, prin investiții care conduc la:

1. creșterea numărului anual de utilizatori ai transportului public în aria de studiu a proiectului - în cazul în care studiul de oportunitate tratează investiții în transportul public;

și/sau

1. creșterea numărului de bicicliști și/sau pietoni în aria de studiu a proiectului - în cazul în care studiul de oportunitate tratează investiții aferente infrastructurii pentru transportul nemotorizat.

Se vor indica valorile de bază și valorile țintă pentru numărul anual de utilizatori ai transportului public și/sau numărul anual de utilizatori ai transportului nemotorizat în corelare cu informațiile din studiul de trafic/studiul de circulație.

1. **Traseele de circulație aferente mijloacelor de transport în comun** – se aplică doar studiilor de oportunitate care propun achiziții de mijloace de transport pentru transportul public

Se vor indica descriptiv și/sau tabelar traseele de circulație stabilite pentru mijloacele de transport în comun și starea tehnică a acestora.

Se va avea în vedere ca traseele să fie deja modernizate/în curs de modernizare/într-o stare corespunzătoare cerințelor tehnice aferente vehiculelor achiziționate.

Se va preciza dacă prin investiția din cadrul proiectului se creează sau modernizează trasee de transport public care:

1. asigură conectivitatea localităților din zona de intervenție definită în SIDU și PMUD și/sau satelor aparținătoare și/sau cartierelor situate la marginea orașului, cu zona centrală a acestuia;

sau

1. asigură conectivitate doar în zona centrală a orașului sau doar între localitățile din zona de intervenție definită în SIDU și PMUD și/sau satele aparținătoare și/sau cartierele situate la marginea orașului.
2. **Populația deservită de investițiile propuse**

Se va indica populația deservită de investițiile propuse, exprimat procentual în relație cu populația totală a solicitantului de finanțare. În funcție de specificul proiectului se va avea în vedere corelarea cu datele din studiul de trafic/studiul de circulație.

1. **Valoarea estimată a investiției**

Se va completa cu informații referitoare la valoarea unitară și valoarea totală estimată a echipamentelor/mijloacelor de transport propuse.

Tabel 1 - Estimarea valorii investiției

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Echipamente/dotări/ active necorporale/**  **lucrări de modernizare/**  **reabilitare fără AC /servicii** | **Cantitate**  **- buc/număr -** | **Valoare**  **unitară**  **estimată, fără TVA**  **- lei/buc -** | **Valoare TVA**  **- lei/buc -** | **Valoare totală**  **- lei -** | **Valoare eligibilă** | **Sursă valoare unitară\*** |
| 1 | 2 | 3 | 4 | 5 | 6 = 3 \*(4+5) | 7 | 8 |
| 1. |  |  |  |  |  |  |  |
| .... |  |  |  |  |  |  |  |
| **Total** | | | |  |  |  |  |

\*Pentru activitățile pentru care nu sunt prevăzute praguri de cost în GSF, costurile unitare se vor justifica prin:

1. citarea unor surse independente şi verificabile: statistici oficiale, costuri istorice, analiză piață etc.;
2. rezultatele unei cercetări de piaţă: minim trei oferte de preţ.

Astfel, în funcție de specificul proiectului, se vor include variantele aplicabile.

1. **Graficul general de realizare a investiției publice**

Tabel 2 – Graficul investițiilor

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Activitate** | **Luna** | | | | |
| **1** | **2** | **3** | **...** | **n** |
| 1 | Procedură achiziție publică și atribuire contract de furnizare |  |  |  |  |  |
| 2 | Livrare echipamente/mijloace de transport |  |  |  |  |  |
| ... | .... |  |  |  |  |  |

1. **Aspecte privind respectarea principiilor orizontale**

Se vor introduce informații privind modalitatea de îndeplinire a criteriului 6, cu sub-criteriile aferente, din grila de evaluare tehnică și financiară, în corelare cu instrucțiunile cuprinse în Anexa 1\_Instrucțiuni completare formular cerere de finanțare, Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea ,,Imunizării la schimbările climatice” și 18\_Respectarea principiului de ,,A nu prejudicia în mod semnificativ” și Anexa 18\_Metodologie privind respectarea principiilor orizontale: Egalitate de șanse, Nediscriminare și Accesibilitate pentru persoanele cu dizabilităţi, la GSF.

1. **Planșe desenate**

Se vor include planșele desenate, ca de exemplu: planuri de amplasament și/sau planuri de situație (inițiale și propuse), plan de încadrare în zona etc.

1. **Anexe**

* Statistici oficiale, costuri istorice, analiză piață – dacă este cazul
* Oferte de preț - dacă este cazul etc.